open-index/open-wikipedia-markdown huggingface dataset:
Μαρία της Βουρβόνης-Μονπανσιέ

Η **Μαρία**, γαλλ. Marie (15 Οκτωβρίου 1605 - 4 Ιουνίου 1627) από τον Οίκο των Βουρβόνων-Δουκών του Μονπανσιέ ήταν κόρη του δούκα του Μονπανσιέ και με τον γάμο της έγινε δούκισσα της Ορλεάνης.

## Βιογραφία
Ήταν το μόνο τέκνο του Ερρίκου δούκα του Μονπανσιέ και της Ερριέττας-Αικατερίνης, κόρης του Ερρίκου δούκα του Ζουαγιέζ.

## Οικογένεια
Παντρεύτηκε τον Γκαστόν των Βουρβόνων δούκα της Ορλεάνης και είχε τέκνο:
* Άννα-Μαρία-Λουίζα 1627-1693, δούκισσα της Ορλεάνης.

## Πρόγονοι

## Παραπομπές


## Πηγές
* Anselme de Sainte-Marie, Père (1726). Histoire généalogique et chronologique de la maison royale de France [Genealogical and chronological history of the royal house of France] (in French). 1 (3rd ed.). Paris: La compagnie des libraires.
* Chisholm, Hugh, ed. (1911). "Orleans, Jean Baptiste Gaston, Duke of". Encyclopædia Britannica (11th ed.). Cambridge University Press.

Κατηγορία:Οίκος των Βουρβόνων
Κατηγορία:Δούκισσες του Μονπανσιέ
Κατηγορία:Δούκισσες της Ορλεάνης
Κατηγορία:Πριγκίπισσες της Γαλλίας
Solway Firth (τραγούδι)

Το  **Solway Firth** είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον έκτο δίσκο του, *[[We Are Not Your Kind]]*, του 2019. Το κομμάτι κυκλοφόρησε και ως single, το δεύτερο, μετά το Unsainted, από τον εν λόγω δίσκο. Για την προώθηση του, κυκλοφόρησε και video clip, το οποίο γυρίστηκε από τον Σον Κράχαν. Το video clip, έχει υλικό από τη σειρά *The Boys*, του 2019. Το single κατάφερε να φτάσει στο νούμερο 8 των αμερικανικών Hot Rock Songs του *[[Billboard]]* και στο νούμερο 14 των βρετανικών Rock and Metal chart. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2019
Κατηγορία:Τραγούδια των Slipknot
Κατηγορία:Singles του 2019
Κατηγορία:Singles της Roadrunner Records
Δημόσιο πρόσωπο

Ένα **δημόσιο πρόσωπο** είναι ένα πρόσωπο, όπως ένας πολιτικός, μια διασημότητα, προσωπικότητα των μέσων κοινωνικής δικτύωσης ή ένας επιχειρηματικός ηγέτης, το οποίο έχει μια συγκεκριμένη κοινωνική θέση μέσα σε ένα συγκεκριμένο πεδίο και μια σημαντική επιρροή και έτσι συχνά ενδιαφέρει ευρύτατα το κοινό. Μπορεί να ωφεληθεί σημαντικά από την κοινωνία και συνδέεται στενά με τα δημόσια συμφέροντα στην κοινωνία.

## Παραπομπές


Προσωπο
Σταύρος Θωμαδάκης

Ο **Σταύρος Θωμαδάκης** είναι Έλληνας οικονομολόγος. Διετέλεσε πρόεδρος της Επιτροπής Κεφαλαιαγοράς. Δίδαξε οικονομικά στο Πανεπιστήμιο Αθηνών και προήδρευσε του Συμβουλίου Εποπτείας του Δημοσίου Συμφέροντος.

## Ακαδημαϊκή καριέρα
Ο Θωμαδάκης γεννήθηκε στην Αθήνα. Σπούδασε οικονομικά στο Πανεπιστήμιο Γέιλ. Συνέχισε τις σπουδές του στο Ινστιτούτο Τεχνολογίας Μασσαχουσέτης, όπου απέκτησε μεταπτυχιακό και Διδακτορικό στα Χρηματοοικονομικά. Για πολλά χρόνια δίδαξε σε πανεπιστήμια και κολέγια των ΗΠΑ. Αργότερα έγινε καθηγητής οικονομικών επιστημών στο Πανεπιστήμιο Αθηνών.

Ήταν νυμφευμένος με την Αγγελική Λαΐου, καθηγήτρια του Χάρβαρντ με ειδίκευση στη Βυζαντινή Αυτοκρατορία. Η σύζυγος του ήταν η δεύτερη γυναίκα που έγινε μέλος της Ακαδημίας Αθηνών. Αργότερα χώρισαν.

## Βιβλιογραφία
Ορισμένες επιλεγμένες δημοσιεύσεις:

* 
* 
* 
* 

## Παραπομπές

Κατηγορία:Έλληνες οικονομολόγοι
Ναυτική Διοίκηση Βορείου Ελλάδος

Η **Ναυτική Διοίκηση Βορείου Ελλάδος** (ΝΔΒΕ), παλαιότερα γνωστή ως **Ναυτική Διοίκηση Βορείου Αιγαίου** (ΝΔΒΑ), είναι περιφερειακή διοίκηση του πολεμικού Ναυτικού. Στην δικαιοδοσία της περιλαμβάνονται τα ύδατα της βορείου Ελλάδος και του βορείου Αιγαίου, ή αλλιώς από τα ελληνοτουρκικά σύνορα στον ποταμό Έβρο μέχρι το Πήλιο. Η διοίκηση ιδρύθηκε το 1935 και ανέστειλε προσωρινά τις εργασίες της το 1941 λόγω της εισβολής των χωρών του Άξονα. Η διοίκηση υπάρχει συνεχώς από το 1944.

## Παραπομπές


Κατηγορία:Ελληνικό Πολεμικό Ναυτικό
Κατηγορία:Ναυτικές μονάδες και σχηματισμοί της Ελλάδας
Κατηγορία:Βάσεις του Ελληνικού Πολεμικού Ναυτικού
Κατηγορία:Θεσσαλονίκη
Χρήστος Χριστοδούλου (καλαθοσφαιριστής)

Ο **Χρήστος Χριστοδούλου** (13 Αυγούστου 1961) είναι Έλληνας πρώην καλαθοσφαιριστής. Αγωνιζόταν ως φόργουορντ.

## Καριέρα
Γεννήθηκε στις 13 Αυγούστου 1961 στην Δάφνη, με καταγωγή από τα Ροζενά Κορινθίας. Είναι αδερφός του πρώην διεθνή καλαθοσφαιριστή Φάνη Χριστοδούλου  και πατέρας των πετοσφαιριστριών Έλενας Χριστοδούλου και Στέλλας Χριστοδούλου. Αγωνίστηκε στον Α.Ο. Δάφνης και το 1981 μεταγράφηκε στο Σπόρτιγκ και στη συνέχεια στον Πανιώνιο με τον οποίο αγωνίστηκε για χρόνια και κατέκτησε το κύπελλο Ελλάδας το 1991. Στη συνέχεια αγωνίστηκε και πάλι στο Σπόρτιγκ το 1994 και βοήθησε την νεοανερχόμενη ομάδα που όχι μόνο εξασφάλισε την παραμονή της αλλά και διακρίθηκε για αρκετά χρόνια αργότερα κατακτώντας μεγάλες διακρίσεις (1995 7η θέση, 1996 6η θέση, 1997 8η θέση).

## Εθνική Ελλάδος
Με την Εθνική Ελλάδος αγωνίστηκε σε 22 αγώνες (όλοι το 1986) και σημείωσε 22 πόντους. Συμμετείχε στο Μουντομπάσκετ 1986 και στο τουρνουά Ακρόπολις της ίδιας χρονιάς.

## Παραπομπές


## Εξωτερικοί σύνδεσμοι
* 
*  Χρήστος Χριστοδούλου, στατιστικά στην επίσημη ιστοσελίδα της FIBA Europe.

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Παγκοσμίου Πρωταθλήματος 1986
Κατηγορία:Σμολ φόργουορντ
Κατηγορία:Πάουερ φόργουορντ
Νίκος Ταχιάος

Ο **Νίκος Ταχιάος** είναι Έλληνας πολιτευτής και υφυπουργός για θέματα υποδομών.

## Βιογραφία
Γεννήθηκε στην Θεσσαλονίκη το 1962. Αδελφή του είναι η Χριστίνα Ταχιάου. Σπούδασε αγρονόμος - τοπογράφος μηχανικός στο Αριστοτέλειο Πανεπιστήμιο Θεσσαλονίκης και ιδιωτεύει ως ελεύθερος επαγγελματίας. Την τελευταία πενταετία παρέχει υπηρεσίες στο έργο κατασκευής του αγωγού φυσικού αερίου TAP, δραστηριοποιούμενος σε όλη τη Βόρειο Ελλάδα.

Την περίοδο 2004 - 2010 διετέλεσε μέλος της Διοικούσας Επιτροπής του Τεχνικού Επιμελητηρίου Ελλάδος.

Είναι παντρεμένος και έχει έναν γιο.

## Πολιτική σταδιοδρομία
Υπήρξε στέλεχος της ΔΑΠ-ΝΔΦΚ και την περίοδο 1987 - 1990 διετέλεσε πρόεδρος της ΟΝΝΕΔ Θεσσαλονίκης. Ασχολήθηκε με την τοπική αυτοδιοίκηση διατελώντας από το 1987 έως και το 2006 δημοτικός σύμβουλος Θεσσαλονίκης ενώ παράλληλα χρημάτισε αντιπρόεδρος στη Δημοτική Επιχείρηση Πληροφόρησης και Θεάματος (1991 - 1994), αντιδήμαρχος πολιτισμού (1995 - 1996) και αντιδήμαρχος αρχιτεκτονικού (2002 - 2005). Την περίοδο 2007 - 2009 διετέλεσε Αναπληρωτής Γενικός Γραμματέας Διεθνών Οικονομικών Σχέσεων και Αναπτυξιακής Συνεργασίας του Υπουργείου Εξωτερικών.  Από τον Μάρτιο του 2018 είναι αναπληρωτής γραμματέας στρατηγικού σχεδιασμού και επικοινωνίας της Νέας Δημοκρατίας.

Υπήρξε υποψήφιος δήμαρχος Θεσσαλονίκης στις αυτοδιοικητικές εκλογές του 2019, όπου τερμάτισε δεύτερος έναντι του Κωνσταντίνου Ζέρβα. Επίσης, υπήρξε υποψήφιος βουλευτής Α' Θεσσαλονίκης με τη Νέα Δημοκρατία στις εκλογές του Ιουλίου 2019 χωρίς, όμως, επιτυχία. 

Στις 18 Σεπτεμβρίου 2019 ανέλαβε πρόεδρος της Αττικό Μετρό Α.Ε. διαδεχόμενος τον Γιάννη Μυλόπουλο.

## Παραπομπές


## Εξωτερικοί σύνδεσμοι
* 
* Προφίλ του Νίκου Ταχιάου στο Υπουργείο Υποδομών & Μεταφορών

Κατηγορία:Έλληνες πολιτευτές
Κατηγορία:Πολιτικοί της Νέας Δημοκρατίας
Κατηγορία:Έλληνες υφυπουργοί Υποδομών και Μεταφορών
Μωντ της Απουλίας

H **Μωντ(α)** ή Ματθίλδη ή Μαχάλτα/Μαφάλντα, ιταλ. Maud(a)/Matilda/Mahalta (π. 1060 - π. 1112) από τον Οίκο των Ωτβίλ/Αλταβίλα ήταν κόρη του δούκα της απουλίας & Καλαβρίας και με τους γάμους της έγινε πρώτα κόμισσα της Βαρκελώνης και μετά υποκόμισσα του Ναρμπόν.

## Βιογραφία
Ήταν κόρη του Ροβέρτου *Γυισκάρδου* δούκα της Απουλίας & Καλαβρίας και της 2ης συζύγου του Σιχελγκάιτα του Σαλέρνου, κόρης του Γουαϊμάρος Δ΄ πρίγκιπα του Σαλέρνο & Κάπουα και δούκα του Αμάλφι & Γκαέτα.

Το 1105 απεβίωσε και ο δεύτερος σύζυγός της υποκόμης του Ναρμπόν, οπότε η Μωντ επέστρεψε στη Βαρκελώνη, όπου ο πρώτος γιος της είχε ήδη εγκατασταθεί ως κόμης. Η Μωντ απεβίωσε στη μονή του Αγ. Δανιήλ στη Ζιρόνα και τάφηκε στον καθεδρικό της Ζιρόνας, δίπλα στον πρώτο σύζυγό της κόμη της Βαρκελώνης.

## Οικογένεια
Παντρεύτηκε πρώτα το 1078 τον Ραϋμόνδο-Βερεγγάριο Β΄ κόμη της Βαρκελώνης και είχε τέκνο:
* Ραϋμόνδος-Βερεγγάριος Γ΄ 1082-1131, κόμης της Βαρκελώνης.

Το 1082 απεβίωσε ο Ραϋμόνδος-Βερεγγάριος Β΄ και η Μωντ έκανε δεύτερο γάμο με τον Αιμερύ Α΄ υποκόμη του Ναρμπόν και είχε τέκνα:
* Αιμερύ Β΄ απεβ. 1134, υποκόμης του Ναρμπόν.
* Γυισκάρδος.
* Βερνάρδος.
* Βερεγγάριος.

## Παραπομπές


## Πηγές
* Sobrequés, Santiago, Els Grans Comtes de Barcelona, Barcelona, 1961.
* Norwich, John Julius, The Normans in the South 1016-1130. Longman: London, 1967.
* Norwich, John Julius, The Kingdom in the Sun 1130-1194. Longman: London, 1970.
* Matthew, Donald. The Norman Kingdom of Sicily. Cambridge University Press: London, 1992.

Κατηγορία:Οίκος των Ωτβίλ
Κακαβάς Θεστιέων Αιτωλοακαρνανίας

Ο **Κακαβάς** είναι ακατοίκητος οικισμός της Περιφερειακής Ενότητας Αιτωλοακαρνανίας σε υψόμετρο 202 μέτρα, ο οποίος βρίσκεται ανατολικά του χείμαρρου Ερμίτσα και σε απόσταση 9 χλμ. ΒΑ. (οδηγικά, μέσω Καινούργιο) από το Αγρίνιο. Ως οικισμός αναφέρεται επίσημα το 1991 να απογράφεται στην τότε κοινότητα Καινουργίου. Σύμφωνα με το πρόγραμμα ''Καλλικράτης'' μαζί με τον Άνω Βλοχό, το Καινούργιο και τα Καρραίικα αποτελούν την τοπική κοινότητα Καινουργίου που υπάγεται στη δημοτική ενότητα Θεστιέων του Δήμου Αγρινίου και σύμφωνα με την απογραφή 2011 δεν έχει μόνιμους κατοίκους.

## Σημείωση
Σε απόσταση 500 μέτρων βορειοανατολικά υπάρχει ο συνώνυμος οικισμός Κακαβάς Παναιτωλικού.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κακαβάς Παναιτωλικού Αιτωλοακαρνανίας

Ο **Κακαβάς** Παναιτωλικού είναι οικισμός της Περιφερειακής Ενότητας Αιτωλοακαρνανίας, ο οποίος βρίσκεται ανατολικά του χείμαρρου Ερμίτσα και σε απόσταση 9 χιλιόμετρα βορειοανατολικά (οδικά, μέσω Καινούργιο) από το Αγρίνιο. Ως οικισμός αναφέρεται επίσημα το 2001 να απογράφεται στο τότε Τοπικό Διαμέρισμα Σκουτεράς του δήμου Παναιτωλικού. Σύμφωνα με το πρόγραμμα ''Καλλικράτης'' ανήκει στην τοπική κοινότητα Σκουτεράς που υπάγεται στη δημοτική ενότητα Παναιτωλικού του Δήμου Αγρινίου και σύμφωνα με την απογραφή 2011 έχει πληθυσμό 66 κατοίκους.

## Σημείωση
Σε απόσταση 500 μέτρων νοτιοδυτικά υπάρχει ο συνώνυμος οικισμός Κακαβάς Θεστιέων.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ρουχνάμα

Το ***Ρουχνάμα*** (***Το Βιβλίο της Ψυχής***) είναι βιβλίο του Σαπαρμουράτ Νιγιαζόφ, προέδρου του Τουρκμενιστάν από το 1990 έως το 2006. Το βιβλίο συνδυάζει στοιχεία πνευματικής/ηθικής καθοδήγησης, αυτοβιογραφίας και αναθεωρητικής ιστορίας, αν και μεγάλο μέρος των περιεχομένων του βιβλίου αμφισβητούνται. Το κείμενο περιλαμβάνει πολλές ιστορίες και ποιήματα, μεταξύ άλλων ποίηση από τον Σούφι ποιητή Μαγκτιμγκουλί Πιραγκί. Ο στόχος του βιβλίου ήταν η "πνευματική καθοδήγηση του έθνους" και θεωρείται βάση των τεχνών και της λογοτεχνίας του έθνους. Θέλει να δημιουργήσει μια θετική εικόνα για τους Τουρκμένους, μια ηρωική ερμηνεία της ιστορίας, η αναθεώρηση του τουρκμενικών εθίμων και τον ορισμό της έννοιας "ηθικά, οικογενειακά, κοινωνικά και θρησκευτικά πρότυπα για τον σύγχρονο Τουρκμένο".

Το Ρουχνάμα εισήχθη σταδιακά στη χώρα, αλλά με διάχυτο τρόπο. Ο Νιγιάζοφ αρχικά προσέθεσε αντίγραφα του βιβλίου σε σχολεία και βιβλιοθήκες. Στο απόγειο της δημοτικότητας του βιβλίου, οι υποψήφιοι οδηγοί εξετάζονταν ακόμη και στις γνώσεις τους στο Ρουχνάμα. Η ανάγνωση του Ρουχνάμα σε σχολεία, πανεπιστήμια και κυβερνητικές οργανώσεις ήταν υποχρεωτική. Οι υποψήφιοι υπάλληλοι της κυβέρνησης επίσης εξετάζονταν για τις γνώσεις τους πάνω στο Ρουχνάμα.

Τον Μάρτιο του 2006, ο Νιγιάζοφ ισχυρίστηκε ότι όποιος είχε διαβάσει το βιβλίο τρεις φορές είχε εξασφαλισμένη θέση στο παράδεισο. Μετά το θάνατο του Νιγιαζόφ τον Δεκέμβριο του 2006, η δημοτικότητά του βιβλίου παραμένει υψηλή. Ωστόσο, στα χρόνια που ακολούθησαν, ο νέος πρόεδρος Κουρμπανγκουλί Μπερντιμουχαμέντοφ αφαίρεσε το βιβλίο από το πρόγραμμα σπουδών στα σχολεία ενώ το ίδιο συνέβη και για τους υποψήφιους φοιτητές πανεπιστημίων.

## Παραπομπές


Κατηγορία:Πολιτική του Τουρκμενιστάν
Κατηγορία:Πολιτισμός του Τουρκμενιστάν
Κατηγορία:Λήμματα που περιέχουν κείμενο στα τουρκμενικά
Κατάλογος δημάρχων Νάουσας

Ο **Δήμαρχος της [[Νάουσα]]ς** είναι ο επικεφαλής του δήμου.

Ο Δήμος της Νάουσας ιδρύθηκε στις 17 Οκτωβρίου 1912, αμέσως μετά την απελευθέρωση από τους Οθωμανούς. Με τις οργανωτικές αλλαγές του Προγράμματος Ανασυγκρότησης της Πρωτοβάθμιας Τοπικής Αυτοδιοίκησης « Καποδίστριας», ο Δήμος θα μεγαλώσει σημαντικά με την ενσωμάτωση των κοινοτήτων Αρκοχωρίου, Γιαννακοχωρίου, Ροδοχωρίου (με τους οικισμούς Ροδοχωρίου, Μεταμόρφωσης και Αγίου Παύλου) και Στενημάχου. Το 2011 με το πρόγραμμα τοπικής αυτοδιοίκησης Καλλικράτης, με τον δήμο Ηρωικής Πόλης Νάουσας συνενώθηκαν οι πρώην Δήμοι Ανθεμίων (Επισκοπή, Κοπανός, Λευκάδια, Μαρίνα, Πολλά Νερά, Μονόσπιτα, Χαρίεσσα) και Ειρηνούπολης (Αγγελοχώρι, Αρχάγγελος, Άνω Ζερβοχώρι, Παλαιό Ζερβοχώρι, Πολυπλάτανος). 

## Κατάλογος

thumb|left|Η επαναστατική σημαία της Νάουσας


## Σημειώσεις και παραπομπές


Ναουσα
Νικολά Πεπέ

Ο **Νικολά Πεπέ** (*Nicolas Pépé*, 29 Μαΐου 1995) είναι Ιβοριανός ποδοσφαιριστής που αγωνίζεται ως εξτρέμ στην Τράμπζονσπορ και στην Εθνική Ακτής Ελεφαντοστού.

## Καριέρα
### Σε συλλόγους
Η επαγγελματική του καριέρα ξεκίνησε το 2012 και έπαιξε σε διάφορες γαλλικές ομάδες. To 2017 υπέγραψε στη Λιλ και τη σεζόν 2018-2019 αναδείχθηκε στην καλύτερη ενδεκάδα της Λιγκ 1. Τον Αύγουστο του 2019 έγινε παίκτης της Άρσεναλ.

### Στην εθνική ομάδα
Το 2016 έκανε το ντεμπούτο του με την Εθνική Ακτής Ελεφαντοστού και πέτυχε τα δύο πρώτα του γκολ το 2018 σε έναν φιλικό αγώνα με το Τόγκο. Συμμετείχε στο Κύπελλο Εθνών Αφρικής του 2017 και του 2019.

## Παραπομπές


Κατηγορία:Ιβοριανοί ποδοσφαιριστές
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Ανζέ ΣΚΟ
Κατηγορία:Ποδοσφαιριστές ΟΣ Ορλεάν
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές ΟΖΚ Νις
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Παίκτες νικητές Κυπέλλου Εθνών Αφρικής
Κατηγορία:Γάλλοι με καταγωγή από την Ακτή Ελεφαντοστού
Άνω Βλοχός Αιτωλοακαρνανίας

Ο **Άνω Βλοχός** είναι ημιορεινό χωριό της Περιφερειακής Ενότητας Αιτωλοακαρνανίας με υψόμετρο 300 μέτρα.

## Γεωγραφία - Αξιοθέατα
Ο Άνω Βλοχός βρίσκεται στους δυτικούς πρόποδες του όρους Παναιτωλικού, σε απόσταση 13 χλμ. Α.-ΒΑ. (οδηγικά, μέσω Καινούργιο) από το Αγρίνιο. Βόρεια του χωριού, στην κορυφή λόφου με υψόμετρο 688 μέτρα και πανοραμική θέα προς τη λίμνη Τριχωνίδα υπάρχει η ακρόπολη των Θεστιέων η οποία κατοικήθηκε από την Νεολιθική περίοδο και ήταν οχυρωμένη με ισχυρά κυκλώπεια τείχη. Η πόλη έφερε το όνομα του μυθικού βασιλιά Θέστιου, νότια και δυτικά της ακρόπολης υπήρχαν τείχη και διατηρούνται σε όλο το μήκος αρκετοί δόμοι, χωρίς πύργους, ενώ ο πυλώνας που σώζεται είναι παρόμοιος με τον μυκηναϊκό της Τίρυνθας. Την εποχή του Βυζαντίου υπήρξε οχυρό κάστρο, μετά το 1204 πέρασε στη δικαιοδοσία του Δεσποτάτου της Ηπείρου και το 1294 δόθηκε ως προίκα στο Φίλιππο Α΄ του Τάραντα. Το 1450 το κατέλαβαν οι Τούρκοι και στη συνέχεια εγκαταλείφθηκε.

Στην ίδια περιοχή, σε πλάτωμα κάτω από την ακρόπολη βρίσκεται το μοναστήρι της Παναγίας Βλοχού. Το καθολικό της Κοίμησης της Θεοτόκου, το οποίο είναι απλή μονόχωρη βασιλική (του 18ου αιώνα) είναι διακοσμημένο με περίτεχνη ξυλόγλυπτη οροφή και τέμπλο. Η ίδρυση της μονής χρονολογείται στα τέλη του 12ου και αρχές του 13ου αιώνα και επανιδρύθηκε στα μέσα του 16ου αιώνα σύμφωνα με σιγίλιο του 1563 και του Πατριάρχου Ιωάσαφ του Β΄ (1555–1565) όπου χαρακτηριζόταν ως Σταυροπηγιακή Μονή, δηλαδή υπαγόταν κατευθείαν στο Οικουμενικό Πατριαρχείο. Το 1834 με διάταγμα του Όθωνα η μονή έκλεισε και τα κειμήλιά του πήγαν στη Μονή Προυσού. Από όλα αυτά έχουν διασωθεί ένα Ευαγγέλιο, μια λειψανοθήκη, ένα δισκοπότηρο και η σφραγίδα του Μοναστηριού και φυλάγονται στο Σκευοφυλάκιο της Μονής. Στη μονή μαθήτευσε ο Kοσμάς ο Aιτωλός (1714–1779) και ο Ευγένιος Γιαννούλης ο Αιτωλός (17ος αι.).

Αξιόλογο αξιοθέατο είναι το εξωκλήσι της Αγίας Τριάδας, στη διαδρομή από τον Άνω Βλοχό προς τη μονή της Παναγίας Βλοχού.

## Διοικητικά
Ως οικισμός αναφέρεται επίσημα το 1928 να απογράφεται στην τότε κοινότητα Καινουργίου. Σύμφωνα με το πρόγραμμα ''Καλλικράτης'' μαζί με το Καινούργιο, τον Κακαβά και τα Καρραίικα αποτελούν την τοπική κοινότητα Καινουργίου που υπάγεται στη δημοτική ενότητα Θεστιέων του Δήμου Αγρινίου και σύμφωνα με την απογραφή 2011 έχει 67 μόνιμους κατοίκους.
### Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Άρδαλος

Στην ελληνική μυθολογία ο **Άρδαλος** ήταν γιος του θεού Ηφαίστου. Ο Άρδαλος λεγόταν ότι είχε εφεύρει το φλάουτο (πλαγίαυλο) και ότι είχε ανεγείρει ένα ιερό των Μουσών στην Τροιζήνα. Από το όνομά του προερχόταν η εκεί τοπική επίκληση των Μουσών ως **Αρδαλίδες** ή **Αρδαλιώτιδες Μούσαι**.

Αυτά αναφέρονται στο έργο του Παυσανία, όπως και σε κάποια δυσανάγνωστα σπαράγματα του έργου του Ησυχίου.

## Παραπομπές


## Πηγές
* Schmitz, Leonhard (1870): το λήμμα «Ardalus» στο *[[Λεξικό της ελληνικής και ρωμαϊκής βιογραφίας και μυθολογίας|Dictionary of Greek and Roman Biography and Mythology]]* του Ουίλιαμ Σμιθ, τόμος 1 (1870), σελ. 274

Κατηγορία:Πρόσωπα της ελληνικής μυθολογίας
Κατηγορία:Παιδιά του Ηφαίστου
Αδικία (μυθολογία)

Στην ελληνική μυθολογία η **Αδικία** (αρχ. ελλην. *Ἀδικία*) ήταν η θεά που προσωποποιούσε την αδικία και την παραπτωματική συμπεριφορά.

Συνήθως η Αδικία απεικονιζόταν στο στήθος του τυράννου της Κορίνθου Κύψελου ως απαίσια στην όψη βαρβαρική γυναίκα, καλυμμένη με τατουάζ. Επίσης, απεικονιζόταν ως συρόμενη από την αντίθετή της θεότητα της δικαιοσύνης, τη Δίκη, με το ένα της χέρι, ενώ με το άλλο η Δίκη την έπνιγε ή κρατούσε ένα ξύλο με το οποίο τη χτυπούσε. Το πρότυπο για την απεικόνιση αυτή ήταν η λάρνακα του Κύψελου, που βρισκόταν στην Ολυμπία και περιγράφεται από τον Παυσανία.

## Πηγές
* Παυσανίου *Ελλάδος περιήγησις*, Ε 18.2
* Το λήμμα «αδικία» στη *Νέα Ελληνική Εγκυκλοπαίδεια* «Χάρη Πάτση», τόμος 2 (1968), σελ. 106

Αδικια
Μιχάλης Κωνσταντίνου (Έλληνας ποδοσφαιριστής)

Ο **Μιχάλης Κωνσταντίνου** (ψευδώνυμο «*Μαγούλας*») είναι Έλληνας πρώην ποδοσφαιριστής με πολυετή παρουσία στην Α΄ και  τη Β’ Εθνική κατηγορία,  γεννημένος στη Μαγούλα Αττικής στις 30 Αυγούστου 1948. Ήταν γνωστός για το ευθύβολο σουτ που διέθετε, ενώ αγωνιζόταν στη θέση του κεντρικού επιθετικού και διακρίθηκε ως σημαντικός σκόρερ.

Ξεκίνησε την αγωνιστική του σταδιοδρομία από πολύ μικρός, από τον (ανεξάρτητο) σύλλογο της Μαγούλας και σε ηλικία 16 ετών υπέγραψε στον Πανελευσινιακό. Με την ομάδα αυτή αγωνίστηκε συνολικά 8 περιόδους (έχοντας 165 συμμετοχές σε επίσημους αγώνες πρωταθλήματος) από το 1965-66 έως το 1971-72 και ξανά το 1979-80. Το καλοκαίρι του 1972 (και ενώ είχε κινήσει το ενδιαφέρον της ΑΕΚ) αποκτήθηκε από το Αιγάλεω, όπου έπαιξε 7 έτη, συμπληρώνοντας 181 συμμετοχές και 31 τέρματα. Στην Α΄ Εθνική (5 σεζόν με το Αιγάλεω και μία με τον Πανελευσινιακό) είχε 132 συμμετοχές και 18 τέρματα. Έκλεισε την καριέρα του ως παίκτης του Εθνικού Αστέρα, την περίοδο 1980-81. Έπαιξε σε 225 επίσημα παιχνίδια της Β΄ Εθνικής, με Πανελευσινιακό (7 χρόνια), Αιγάλεω (2 χρόνια) και Εθνικό Αστέρα (1 χρόνο). 

Τα τελευταία χρόνια αντιμετώπισε κάποια προβλήματα υγείας, με τους παλαιμάχους ποδοσφαιριστές διαφόρων ομάδων να του συμπαρίστανται.

## Παραπομπές



Κατηγορία:Έλληνες ποδοσφαιριστές
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικού Αστέρα
Καρραίικα Αιτωλοακαρνανίας

*Για συνώνυμο οικισμό στην Ελλάδα δείτε το λήμμα: [[Καραίικα Αχαΐας]]*

Τα **Καρραίικα** ή **Καρρέϊκα** είναι ακατοίκητος οικισμός της Περιφερειακής Ενότητας Αιτωλοακαρνανίας σε υψόμετρο 280 μέτρα, σε απόσταση 12,5 χλμ. Α.-ΒΑ. (οδηγικά, μέσω Καινούργιο) από το Αγρίνιο. Ως οικισμός αναφέρεται από το 1928 να απογράφεται στην τότε κοινότητα Καινουργίου. Σύμφωνα με το πρόγραμμα ''Καλλικράτης'' μαζί με τον Άνω Βλοχό, το Καινούργιο και τον Κακαβά αποτελούν την τοπική κοινότητα Καινουργίου που υπάγεται στη δημοτική ενότητα Θεστιέων του Δήμου Αγρινίου και σύμφωνα με την απογραφή 2011 δεν έχει μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ολυμπιακός Β' - Αναπτυξιακή Ομάδα

Ο **Ολυμπιακός Β΄ – Αναπτυξιακή Ομάδα** ήταν η δεύτερη ομάδα του συλλόγου της Ευρωλίγκα, Ολυμπιακού Πειραιώς. Η ομάδα συμμετείχε από το 2019 έως το 2021 στην A2 Εθνική Κατηγορία, τη δεύτερη επαγγελματική κατηγορία πρωταθλήματος καλαθοσφαίρισης της Ελλάδας. 

## Ιστορία
Ο Ολυμπιακός Β΄ ιδρύθηκε το 2019 ως η δεύτερη ομάδα του Ολυμπιακού Πειραιώς, ο οποίος αγωνίζεται στην Ευρωλίγκα.  Για την εναρκτήρια σεζόν, ο σύλλογος καταχωρήθηκε στην Α2 Εθνική Κατηγορία 2019–2020. Στην πρώτη σεζόν της ομάδας, ο προπονητής είναι ο Δημήτρης Τσαλδάρης, με βοηθό προπονητή το Νίκο Μπάρλο. 

Οι πρώτες μεταγραφές του συλλόγου ήταν ο Βαγγέλης Τζόλος, ο Ανδρέας Πετρόπουλος, ο Βασίλης Χρηστίδης, ο Αλέξανδρος Νικολαΐδης και ο Πέτρος Νοέας.

### Πρώτος αγώνας
Ο Ολυμπιακός B΄ έδωσε τον πρώτο του αγώνα της ιστορίας του στις 20 Σεπτεμβρίου 2019, όπου επικράτησε εκτός έδρας με 64–58 επί του Μ.Α.Σ. Ερμή Λαγκαδά για την Α΄ Φάση του Κυπέλλου Ελλάδας 2019–2020 και προκρίθηκε στην επόμενη φάση του θεσμού.

## Γήπεδο
Ο Ολυμπιακός Β΄ έπαιζε τους εντός έδρας αγώνες του στο προπονητικό γήπεδο του Σταδίου Ειρήνης και Φιλίας.

## Καλαθοσφαιριστές (2019–2020)

## Αξιομνημόνευτοι καλαθοσφαιριστές

* Νίκος Αρσενόπουλος 
* Βασίλης Χρηστίδης 
* Ιωσήφ Κολοβέρος
* Πέτρος Νοέας   
* Ανδρέας Πετρόπουλος
* Ανδρέας Τσουμάνης
* Βαγγέλης Τζόλος 
* Θωμάς Ζευγαράς 
* Αλεξέι Ποκουσέβσκι

## Προπονητές

## Παραπομπές

## Εξωτερικοί σύνδεσμοι
* Επίσημος ιστότοπος   
* Επίσημος ιστότοπος   
* Προφίλ ομάδας στο Eurobasket.com 

Ανδρων Β
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 2019
Κατηγορία:Αθλητικοί σύλλογοι Πειραιά
Αχάτης

Ο **αχάτης** ανήκει στα τεκτοπυριτικά ορυκτά και πιο συγκεκριμένα στην οικογένεια των ορυκτών του SiO2 . Θεωρείται ορυκτό στις ποικιλίες του χαλκηδόνιου (μικροκρυσταλλική μορφή χαλαζία) και εμφανίζεται σε διάφορα χρώματα με κυριότερο το λευκό. Σε όλα του τα χρώματα όμως είναι ημιδιαφανής. Το όνομα του προέρχεται από το αρχαίο ελληνικό όνομα του ποταμού Ντιρίγιο στη Σικελία, Αχάτης.

## Εξωτερικοί σύνδεσμοι
* 

Κατηγορία:Ορυκτά του πυριτίου
Χαράδρα Ημαθίας

Η **Χαράδρα Ημαθίας** είναι οικισμός του νομού Ημαθίας με δεκαοκτώ μόνιμους κατοίκους, σύμφωνα με την απογραφή του 2011. Βρίσκεται στα Πιέρια Όρη σε υψόμετρο 764 μ. και 20,5 χιλιόμετρα, νότια της Βέροιας.

Ανήκει στον Δήμο Βέροιας,της Περιφερειακής Ενότητας Ημαθίας που βρίσκεται στην Περιφέρεια της Κεντρικής Μακεδονίας, σύμφωνα με την διοικητική διαίρεση της Ελλάδας με το σχέδιο Καλλικράτης.

Παλαιότερη ονομασία του χωριού  Πρατίνστα, όπως προκύπτει  από τον οριοδείκτη που βρέθηκε πρόσφατα και τον Χάρτη του 1530 που αναφέρει την Χαράδρα με το παλιό της όνομα *Bratinista*. 

Οι λιγοστοί κάτοικοι ασχολούνται με την γεωργία ( καλλιέργεια υπαίθριας ντομάτας, καπνού, αρωματικών φυτών, δενδροκαλλιέργεια -κερασιών, καρυδιών, κάστανων-) Μελισσοκομία και Κτηνοτροφία.

Οι κλιματολογικές συνθήκες  που επικρατούν τους θερινούς μήνες είναι βασικός παράγοντας που τα τελευταία χρόνια έχει γίνει τουριστικός προορισμός.

Έξω από το χωριό βρίσκεται ο Ναΐσκος του Προφήτη Ηλία, ο οποίος  σύμφωνα με την ΥΑ 27702/25-1-1969 ΦΕΚ 84/Β/ της 5ης Φεβρουαρίου 1969 "Περί κηρύξεως ως ιστορικών διατηρητέων μνημείων" αποφασίστηκε-κηρύχθηκε ιστορικά διατηρητέο μνημείο.

Η σημαία του πρώην Δημοτικού Σχολείου Χαράδρας Ημαθίας, φυλάσσεται στο κτίριο του πρώην σχολείου.

Η Χαράδρα βρίσκεται  μεταξύ των  οικισμών   του Δήμου Βεροίας  α) Ελαφίνας,οκτώ (8) χιλιομετρα   β) Πολυδενδρίου πέντε (5) χιλιόμετρα, με τους οποίους συνδέεται οδικά. Επίσης συνορεύει με τους οικισμούς του Δήμου Βεροίας Μετόχι και Βεργίνας ,με τους οποίους δεν συνδέεται απ΄ευθείας  οδικά.

Υπέροχες  διαδρομές μονοπατιών από Χαράδρα για Βεργίνα ,Μετόχι, Ελαφίνα ,Συκιά με ενδιάμεσες στάσεις στα .

Επίσης από την Χαράδρα, υπέροχες και βατές διαδρομές από μονοπάτια  σε οδηγούν στις  Ιερές Μονές   1) Τιμίου Προδρόμου Σκήτη Βεροίας, 2) Μεταμορφώσεως Σωτήρος Μουτσιάλη 3) Αγίων Πάντων.

Από την Χαράδρα, μέσω της  Ελαφίνας ,υπάρχει οδικό δίκτυο τριάντα έξι (36) χιλιομέτρων που οδηγεί στις παραλίες τις Κατερίνης.

Παλιότερα οι κάτοικοι τις Χαράδρας είχαν τα κτήματά τους στον οικισμό Καλύβια Χαράδρας - Καλύβια Πρατίνστας ή Μπρατινστας, σημερινή περιοχή Νομού Πιερίας.

Το 1922 εγκαταστάθηκαν  και έλληνες  πρόσφυγες του πόντου .Το δε 1928 ο οικισμός  μετονομάσθηκε σε Εξοχή, όνομα το οποίο φέρει και σήμερα.

Το 1934. τα Καλύβια Χαράδρας είχαν ένα Δημοτικό Σχολείο με  έναν (1) δάσκαλο και  εξήντα εννέα (69) μαθητές.

Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Βιβλιογραφία

* Ασημάκης, Σ., *Τοπωνύμια οβα, οβο, ιστα, ιτσα,* σ. 200, Αθήνα 2015.
Hardwired (τραγούδι)

Το "**Hardwired**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον δέκατο δίσκο τους, *[[Hardwired... to Self-Destruct]]*, του 2016. Την ίδια χρονιά κυκλοφόρησε και ως single, το πρώτο από τον εν λόγω δίσκο. Για την προώθηση του κομματιού κυκλοφόρησε και video clip. To 2017, το τραγούδι υπήρξε υποψήφιο για Grammy στην κατηγορία Best Rock Song. Το single σημείωσε μεγάλη επιτυχία σε διάφορα charts, καταφέρνοντας μεταξύ άλλων να φτάσει στο νούμερο 1 των αμερικανικών Mainstream Rock, του *[[Billboard]]* και στο νούμερο 9 των Hot Rock Songs. 

## Παραπομπές
 

## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2016
Κατηγορία:Singles του 2016
Κατηγορία:Τραγούδια των Metallica
Θεόφιλος Λεονταρίδης

Ο **Θεόφιλος Λεονταρίδης** (Κάτω Πορόια Σερρών, 1956) είναι Έλληνας πολιτικός βουλευτής της Νέας Δημοκρατίας στην εκλογική περιφέρεια Σερρών. Διετέλεσε αναπληρωτής υπουργός Αγροτικής Ανάπτυξης και Τροφίμων (2014) και αναπληρωτής υπουργός Εσωτερικών (2014-2015) στην κυβέρνηση του Αντώνη Σαμαρά. Επιπλέον, για κάποιο διάστημα διετέλεσε κοινοτάρχης Κάτω Ποροΐων.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Σερρών
Κατηγορία:Έλληνες αναπληρωτές υπουργοί Αγροτικής Ανάπτυξης και Τροφίμων
Κατηγορία:Έλληνες αναπληρωτές υπουργοί Εσωτερικών
Μαργαρίτα του Κλερμόν

Η **Μαργαρίτα** (γαλλικά: *Marguerite*, 1104/05 - μετά το 1145), από τον Οίκο του Κλερμόν, ήταν κόρη του κόμη του Κλερμόν-αν-Μπωβαιζί και με τους γάμους της έγινε πρώτα κόμισσα της Φλάνδρας, μετά κόμισσα του Σαιν-Πολ και έπειτα κυρία του Ανκρ.
thumb|right|200px|Τέσσερις κόμητες της Φλάνδρας (graven van Vlaanderen) με τις συζύγους τους.

## Βιογραφία
Ήταν κόρη του Ρενώ Β΄ κόμη του Κλερμόν-αν-Μπωβαιζί και της Αδελαΐδας των Καρολιγίων κόμισσας του Βερμαντουά, κόρης του Ερβερτου Δ΄ κόμη του Βερμαντουά.

Ο πατέρας της ήταν γιος του Ούγου Α΄ κόμη του Κλερμόν-αν-Μπωβεζί και της Μαργαρίτας του Ρουσύ, κόρης του Χιλντουίν Δ΄ κόμη του Μοντιντιέ.

## Οικογένεια
Παντρεύτηκε πρώτα τον Κάρολο Α΄ των Έστριντσεν κόμη της Φλάνδρας. Δεν απέκτησαν απογόνους.

Το 1127 απεβίωσε ο Κάρολος Α΄ και η Μαργαρίτα έκανε το 1128 δεύτερο γάμο με τον Ούγο Β΄ των Κανταβαίν κόμη του Σαιν-Πολ και είχε:
* δύο γιους.

Ο Ούγος Β΄ απεβίωσε το 1130 και η Μαργαρίτα έκανε τρίτο γάμο με τον Βαλδουίνο κύριο του Ανκρ και απέκτησε:
* μία κόρη.

## Παραπομπές


## Πηγές
* Galbert de Bruges (2013). The Murder, Betrayal, and Slaughter of the Glorious Charles, Count of Flanders. Translated by Rider, John Jeffrey. Yale University Press.

Κατηγορία:Κόμισσες της Φλάνδρας
Μεγάλη Συναγωγή της Αδριανούπολης

Η **Μεγάλη Συναγωγή της Αδριανούπολης** είναι η μεγαλύτερη συναγωγή της Τουρκίας και τρίτη μεγαλύτερη της Ευρώπης, απομεινάρι του σπουδαίου παρελθόντος της εβραϊκής κοινότητας της πόλης. Χτισμένη σε νεομαυριτανικό αρχιτεκτονικό στυλ το 1909 από τον Σουλτάνο Αμπντούλ Χαμίτ Β΄, βρίσκεται στην οδό Μααρίφ στα νοτιοδυτικά της πόλης, περίπου 200 μέτρα από τον ποταμό Τόνζο. Το 1983 η συναγωγή εγκαταλείφθηκε καθώς το μεγαλύτερο μέρος της εβραϊκής κοινότητας της πόλης είχε μεταναστεύσει για το Ισραήλ, την Ευρώπη ή την Βόρεια Αμερική. Το 1995 ο έλεγχος του μνημείου πέρασε στο τουρκικό ίδρυμα για τα μνημεία. Το 2010 ξεκίνησε η ανακαίνισή του με έξοδα του τουρκικού κράτους και εγκαινιάστηκε το 2015. 

## Ιστορία
Η Μεγάλη πυρκαγιά της Αδριανουπόλεως του 1905 κατέστρεψε περισσότερα από 1.500 σπίτια και κατέστρεψε επίσης αρκετές συναγωγές στην πόλη. Η εβραϊκή κοινότητα που τότε αριθμούσε 20.000 ανθρώπους χρειάστηκε επειγόντως τόπο λατρείας. Μετά την άδεια της Οθωμανικής Κυβέρνησης και του διατάγματος του Σουλτάνου Αμπντούλ Χαμίτ Β΄, η κατασκευή νέας συναγωγής ξεκίνησε στις 6 Ιανουαρίου 1906 στο χώρο των κατεστραμμένων συναγωγών Μαγιόρ και Πούλια στην συνοικία Σουρίτσι (Citadel). Σχεδιάστηκε από τον γάλλο αρχιτέκτονα Φρανς Ντεπρέ με την αρχιτεκτονική του Σεφαρδικού ναού Λεοπολντστέτερ (Tempel Sephardi Leopoldstädter) στη Βιέννη της Αυστρίας. Χορηγώντας 1.200 χρυσά νομίσματα, εγκαινιάστηκε την παραμονή του Πέσαχ τον Απρίλιο του 1909. Έχει χωρητικότητα 1.200 λατρευτών (900 άνδρες και 300 γυναίκες). Είναι ο τρίτος μεγαλύτερος ναός της Ευρώπης και ο μεγαλύτερος στην Τουρκία. 

Το 1983 η συναγωγή εγκαταλείφθηκε αφού τα περισσότερα μέλη της εβραϊκής κοινότητας είχαν μέχρι τότε μεταναστεύσει για το Ισραήλ, την Ευρώπη ή τη Βόρεια Αμερική. Το 1995, ο ναός περιήλθε υπό τον έλεγχο του κυβερνητικής διεύθυνσης ιδρυμάτων.

## Ανακαίνιση
Η εγκαταλελειμμένη και κατεστραμμένη συναγωγή, καθώς και η εξωτερική της κατασκευή, αποκαταστάθηκαν από τη Τουρκική Διεύθυνση Ιδρυμάτων σε πέντε χρόνια, δαπανώντας 5.750.000 τουρκικές λίρες (περίπου 2,5 εκατομμύρια δολάρια ΗΠΑ). Στις 26 Μαρτίου 2015 η συναγωγή ξαναάνοιξε με εορτασμό και πρωινή προσευχή Σαχαρίντ, στην οποία συμμετείχαν πολλοί Εβραίοι, συμπεριλαμβανομένου του Ισάκ Ιμπραχιμζαντέχ (αρχηγός της εβραϊκής κοινότητας στην Τουρκία), του Μπουλέντ Αρίντς, αντιπρόεδρος της κυβέρνησης της Τουρκίας και ορισμένοι άλλοι αξιωματούχοι της Τουρκίας. Η λειτουργία εποπτεύτηκε από τον ραβίνο Νταβίντ Αρούζ, ο οποίος είχε κάνει την τελευταία λειτουργία πριν από 36 χρόνια. Ο Δήμος της Αδριανουπόλεως κρέμασε ένα πανό στο δρόμο της συναγωγής και χαιρέτησε τους επισκέπτες με τις λέξεις "Καλώς ήρθατε σπίτι, γείτονές μας". 

## Φωτογραφίες

Αρχείο:GrandSynagogueEdirne (5).JPG
File:GrandSynagogueEdirne (7).JPG
File:GrandSynagogueEdirne.JPG
File:Architectural plan of GrandSynagogueEdirne (14).JPG
File:GrandSynagogueEdirne (13).JPG


## Παραπομπές


Κατηγορία:Συναγωγές στην Τουρκία
Κατηγορία:Αδριανούπολη
Σίβυλλα του Κονβερσάνο

Η **Σίβυλλα**, ιταλ. Sibylla (απεβ. 18 Μαρτίου 1103) από τον Οίκο των Ωτβίλ ήταν κόρη του κόμη του Κονβαρσάνο και με τον γάμο της έγινε δούκισσα της Νορμανδίας.

## Βιογραφία
Ήταν κόρη του Γοδεφρείδου κόμη του Κονβερσάνο, ανιψιού του Ροβέρτου του *Γυισκάρδου*. Τον χειμώνα 1096-97 ο Ροβέρτος Β΄ ο *με τις κοντές περισκελίδες*, δούκας της Νορμανδίας βρισκόταν στην Απουλία περιμένοντας τη μεταφορά του κατά την Α΄ Σταυροφορία. Τότε μάλλον ξεκίνησε τις διαπραγματεύσεις για τον γάμο του με τη Σίβυλλα. Ο ιστορικός της εποχής Ορντέρικ Βιτάλις αναφέρει ότι αυτή ήταν καλού χαρακτήρα, προικισμένη με πολλές αρετές και αξιαγάπητη σε όλους όσους ήξερε. Όταν ο Ροβέρτος επέστρεψε από τη Σταυροφορία, τη νυμφεύτηκε το 1100.

Σύντομα μετά την επάνοδό τους στη Νορμανδία, οι δύο τους ξεκίνησαν το προσκύνημα στο Μοντ-Σαιν-Μισέλ, ως ευχαριστία για τη σώα επιστροφή του Ροβέρτου. Οι συγγραφείς της εποχής κολακεύουν τη Σίβυλλα, επαινώντας την ομορφιά και την εξυπνάδα της. Κατά τις απουσίες του Ροβέρτου, ο χρονικογράφος Ρομπέρ του Τορινί σημειώνει ότι η Σίβυλλα ανελάμβανε το τη διοίκηση της Νορμανδίας, καλύτερα από τον ίδιο τον δούκα. Το 1102 γεννήθηκε ο γιος τους και έλαβε το όνομα Γουλιέλμος, ίσως από τον Γουλιέλμο αρχιεπίσκοπο της Ρουέν, που τον βάπτισε (αναφέρει ο Ορντέρικ). Ή από τον πάππο του Γουλιέλμο Α΄ τον *Κατακτητή* της Αγγλίας (παραθέτει ο Γουλιέλμος το Μάλμεσμπρυ). Έξι μήνες μετά η Σίβυλλα απεβίωσε στο Ρουέν, Κω, και τάφηκε μέσα σε γενική λύπη στον καθεδρικό ναό. Ο αρχιεπίσκοπος Γουλιέλμος έκανε την εξόδιο ακολουθία.

Τη θαύμασαν και την επαίνεσαν οι ιστορικοί. Ως αιτία που απεβίωσε, ο Γουλιέλμος του Μάλμεσμπρυ αναφέρει το ότι έδενε πολύ σφιχτά το στήθος της, ενώ ο Ρομπέρ του Τορινύ και ο Όρντερικ Βιτάλις προτείνουν ότι δολοφονήθηκε από μία ομάδα νεαρών ευγενών, καθοδηγούμενων από την ερωμένη τού Ροβέρτου, την Αγνή ντε Ριμπεμόν.

## Οικογένεια
Παντρεύτηκε το 1100 τον Ροβέρτο Β΄ τον ''με τις κοντές περισκελίδες΄΄, δούκα της Νορμανδίας και είχε τέκνο:
* Γουλιέλμος Κλίτο 1102-1128, κόμης της Φλάνδρας.

## Παραπομπές


Κατηγορία:Οίκος των Ωτβίλ
Κατηγορία:Δούκισσες της Νορμανδίας
Μέι Φάινγκολντ

Η **Μέιταλ Σλονίμσκι** (Εβραϊκά: מיי פיינגולד, γ. 16 Δεκεμβρίου 1982), γνωστή με το καλλιτεχνικό **Μέι Φάινγκολντ** και επίσης ως **Μέι Φέινγκολντ**, είναι Εβραία τραγουδίστρια. Η τρίτη θέση της στο *[[Kokhav Nolad 7]]*, την Ισραηλινή εκδοχή του *[[Pop Idol]]*, απογείωσε την καριέρα της το 2009. Η Φάινγκλοντ εκπροσώπησε το Ισραήλ στον Διαγωνισμό Τραγουδιού της Eurovision 2014.

## Πρόωρη ζωή
Η Φάινγκλοντ γεννήθηκε το 1982 στο Ρισόν Λε Ζιόν, όπου ζει ακόμα μέχρι και σήμερα. Η μουσική της καριέρα ξεκίνησε από τις σχολικές εορτές και συνέχισε να παρακολουθεί μαθήματα τραγουδιού από όπου έμαθε να τραγουδάει κλασικά τραγούδια. Από την παιδική της ηλικία, η Φάινγκλοντ συνήθιζε να διοργανώνει πολλά σόου, συμπεριλαμβανομένων τα σόου στα νυχτερινά κλαμπ και μπαρ. Από τότε, η Φάινγκλοντ έγινε η κύρια τραγουδίστρια ενός συγκροτήματος εν ονόματι Disiac. Το συγκρότημα συμμετείχε στο Hebrew Labor, ένα ειδικό CD που περιείχε διασκευές παλιών Ισραηλίτικων τραγουδιών.

## ''Kokhav Nolad''
Η θέση της Φάινγκολντ στο σόου φαινόταν από την πρώτη οντισιόν. Οι κριτές γοητεύτηκαν από αυτήν και δεν δόθηκε ούτε λίγη κριτική για την ίδια.

Κατά τη διάρκεια του σόου, η Finegold διατηρεί τη "γραμμή" στη ροκ, διασκευάζοντας τραγούδια κυρίως από τα μέσα του 1980 του Ισραήλ. Απονεμήθηκε την παράσταση της εβδομάδας για πέντε φορές, δύο από αυτές σε μια σειρά. Οι εμφανίσεις της Finegold ήταν οι εξής:

## Διαγωνισμός Τραγουδιού Eurovision 2014

Τον Ιανουάριο αποκαλύφθηκε ότι η Finegold είχε επιλεγεί εσωτερικά από τον ισραηλινό ραδιοτηλεοπτικό οργανισμό IBA για να εκπροσωπήσει το Ισραήλ στο διαγωνισμό τραγουδιού της Eurovision 2014 που θα διεξαχθεί στην Κοπεγχάγη της Δανίας. Ανακοινώθηκε στις 5 Μαρτίου ότι θα τραγουδήσει το "Same Heart" για το Ισραήλ. Η Finegold συναγωνίστηκε στο δεύτερο ημιτελικό του διαγωνισμού, τερματίζοντας 14η και σημειώνοντας 19 βαθμούς, τελικά δε κατάφερε να προκριθεί στον τελικό.

## Παραπομπές


## Εξωτερικοί σύνδεσμοι
* 

Κατηγορία:Ισραηλινοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 2014
Κατηγορία:Συμμετέχοντες στη Eurovision
Κολοράντο Άβαλανς

Η **Κολοράντο Άβαλανς** (Colorado Avalanche) είναι επαγγελματική ομάδα χόκεϊ επί πάγου που εδρεύει στο Ντένβερ του Κολοράντο. Είναι μέλος της Κεντρικής Διεύθυνσης της Δυτικής Συνδιάσκεψης της Εθνικής Λέσχης Χόκεϊ (NHL). Eίναι η μόνη ομάδα της διαίρεσής τους που δεν βασίζεται στην Κεντρική Ζώνη Ώρας. Η ομάδα βρίσκεται στη ζώνη ώρας Mountain. Το σπίτι τους είναι το κέντρο Pepsi. Ο γενικός διευθυντής τους είναι ο Joe Sakic. Στην πρώτη σεζόν του κλαμπ στο Ντένβερ, η Avalanche κέρδισε το Pacific Division και συνέχισε να σαρώνει τους Panthers της Φλόριντα στο Finley Cup του 1996, καθιστώντας την πρώτη ομάδα του NHL να κερδίσει το Stanley Cup την εποχή μετά από μετεγκατάσταση. Μεταξύ των ομάδων των μεγάλων επαγγελματικών αθλητικών πρωταθλημάτων της Βόρειας Αμερικής, μόνο η Washington Redskins της Εθνικής Ποδοσφαιρικής Ομοσπονδίας (NFL) έχουν επίσης επιτελέσει το κατόρθωμα. Αυτό ήταν το πρώτο μεγάλο επαγγελματικό αθλητικό πρωτάθλημα που θα έφερνε στην πόλη μία ομάδα με έδρα το Ντένβερ. Στους τελικούς του Κυπέλλου Stanley του 2001, η Avalanche νίκησε τους New Jersey Devils 4-3 για να κερδίσει το δεύτερο και τελευταίο τους πρωτάθλημα. Ως αποτέλεσμα, είναι η μόνη ενεργή ομάδα NHL που έχει κερδίσει όλες τις τελικές εμφανίσεις του στο Stanley Cup. Η Avalanche έχει κερδίσει εννέα τίτλους διαίρεσης (συμπεριλαμβανομένων των πρώτων οκτώ στη σειρά στο Ντένβερ, η μακρύτερη αυτή σειρά στην ιστορία του NHL) και έχει προκριθεί για τα πλέι-οφ σε κάθε μία από τις δέκα πρώτες σεζόν τους στο Ντένβερ. Αυτή η σειρά έληξε το 2007.

## Εξωτερικοί σύνδεσμοι
* 

Κατηγορία:Χόκεϊ επί πάγου
Ιωάννα του Ρετέλ

Η **Ιωάννα**, γαλλ. *Joan de Rethel* (απεβ. 1328) από τον Οίκο του Βιτρύ, ήταν κόμισσα του Ρετέλ (1285-1328) suo jure, και με τον γάμο της έγινε κόμισσα του Νεβέρ.

## Βιογραφία
Ήταν κόρη του Ούγου Δ΄ κόμη του Ρετέλ και της 3ης συζύγου του Ισαβέλλας του Γκραντπρέ. Το 1285 διαδέχθηκε τον πατέρα της στην κομητεία του Ρετέλ.

## Οικογένεια
Παντρεύτηκε το 1290 τον Λουδοβίκο Α΄ των Νταμπιέρ κόμη του Νεβέρ και είχε τέκνα:
* Ιωάννα π. 1295-1374, παντρεύτηκε τον Ιωάννη Δ΄ των Ντρε δούκα της Βρετάνης.
* Λουδοβίκος Α΄ π. 1304-1346, κόμης της Φλάνδρας.

## Παραπομπές


## Πηγές
* David M Nicholas, Medieval Flanders, (Taylor & Francis, 1992), 442.

Κατηγορία:Γαλλίδες κόμισσες
Κατηγορία:Οίκος του Βιτρύ
Shokolad Menta Mastik

Οι **Chocolate, Menta, Mastik** (Εβραϊκά: שוקולד מנטה מסטיק, μετάφραση: Σοκολάτα, Μέντα, Μαστίχα) ήταν ένα Ισραηλίτικο μουσικό γυναικείο τρίο, που ενέργησαν τη δεκαετία του 1970  που αποτελούταν από τις Γιαρντένα Αράζι, Ρούθι Χόλτζμαν και είτε την Τάμι Αζάρια ή τη Λέα Λουπάτιν. Και οι τρεις υπηρέτησαν στις Ισραηλινές Αμυντικές Δυνάμεις ως μέλος του Nahal Ensemble. Το τρίο ερμήνευε και στο Ισραήλ και στο εξωτερικό, ειδικότερα μετά τη συμμετοχή τους στην Eurovision του 1976 στη Χάγη με το "Emor Shalom". Η Λέα Λουπάτιν αργότερα συνεργάστηκε με του νικητές της Eurovision Milk and Honey, αφού αντικατέστησε τη Γκάλι Ατάρι στο να ερμηνεύει το νικητήριο κομμάτι της Eurovision του 1979 "Hallelujah" σε ζωντανές συναυλίες, συμπεριλαμβάνοντας το πρόγραμμα του 1981 *[[Songs of Europe (συναυλία του 1981)|Songs of Europe]]*. Η Λουπάτιν αργότερα ήταν στα φωνητικά για την Γιαρντένα Αράζι όταν συμμετείχε στον *[[Διαγωνισμός Τραγουδιού Eurovision 1988|Διαγωνισμό Τραγουδιού της Eurovision 1988]]*.

## Παραπομπές


Κατηγορία:Ισραηλινά μουσικά συγκροτήματα
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 1976
Duo Datz

Οι **Duo Datz** (Εβραϊκά: אורנה ומשה דץ, Orna U-Moshe Datz, κοινώς αναφερόμενοι στα εβραϊκά ως דץ ודצה Datz Ve-Datza) είναι το κοινό αγγλικό όνομα για το δίδυμο που αποτελείται από τους Orna και Moshe Datz.

Οι δημοφιλείς καλλιτέχνες είναι πιο γνωστοί στην Ευρώπη για τη συμμετοχή του Ισραήλ στο διαγωνισμό τραγουδιού του Eurovision του 1991. Το τραγούδι τους *Kan* (*Εδώ*, η αγγλική έκδοση του τραγουδιού ονομάζεται: *Come Along*) ήρθε τρίτο με 139 βαθμούς, πίσω από τη Σουηδία και τη Γαλλία, οι οποίοι σημείωσαν και οι δύο 146 βαθμούς. Είχαν προηγουμένως εισέλθει στον διαγωνισμό Kdam το 1987 με το *Kupidon*, που ήρθε 4ο με 63 βαθμούς.

Στο Ισραήλ είναι γνωστοί για τη μέση του δρόμου τύπου μουσικής και τη σειρά παιδικών DVD τους.

Στις 22 Δεκεμβρίου 2006, το ζευγάρι ανακοίνωσε ότι τερμάτισαν τον 21χρονο γάμο τους.

## Επιπλέον ιστοσελίδες
*Official Site
*Lyrics: Transliterated
*Lyrics: Hebrew

Κατηγορία:Ισραηλινά μουσικά συγκροτήματα
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 1981
Άνω Ζευγαράκι Αιτωλοακαρνανίας

Το **Άνω Ζευγαράκι** είναι ημιορεινό χωριό στην Περιφερειακή Ενότητα Αιτωλοακαρνανίας με υψόμετρο 180 μέτρα.

## Γεωγραφία-ιστορία
Το Άνω Ζευγαράκι βρίσκεται ΝΑ. της λίμνης Λυσιμαχίας και ΝΔ. της Τριχωνίδας σε απόσταση 13 χλμ. Ν. από το Αγρίνιο και 29 χλμ. Β. από το Μεσολόγγι. Είναι κτισμένο στους βορειοδυτικούς πρόποδες του όρους Αράκυνθος (Ζυγός) σε περιοχή κατάφυτη από ελαιόδεντρα και αιωνόβια πλατάνια, ανάμεσα στο λόφο του Κουτσοβερίου και δυο μεγάλους χειμάρρους. Τα περισσότερα πέτρινα σπίτια του χωριού που διατηρούν την παραδοσιακή αρχιτεκτονική της περιοχής είναι ανώγεια με σκεπή από κεραμίδια, εξωτερική χτιστή πέτρινη σκάλα μαζί με πέτρινη καμάρα που στηρίζει τη βεράντα και οδηγεί στο κατώγι (χαγιάτι). Αξιοθέατα είναι η εκκλησία του Αγίου Δημητρίου με το περίτεχνο ξυλόγλυπτο τέμπλο του και και η τοποθεσία «Κουτσοβέρι» στον γειτονικό ομώνυμο λόφο, που έχουν θέα προς το λεκανοπέδιο και τις δύο λίμνες. Ως οικισμός αναφέρεται επίσημα το 1961 να απογράφεται στην τότε κοινότητα Ζευγαρακίου. Σύμφωνα με το πρόγραμμα ''Καλλικράτης'' μαζί με το Ζευγαράκι και τα Καμαρετσαίικα αποτελούν την τοπική κοινότητα Ζευγαρακίου που υπάγεται στη δημοτική ενότητα Αρακύνθου του δήμου Αγρινίου και σύμφωνα με την απογραφή 2011 έχει 59 μόνιμους κατοίκους

## Πληθυσμός

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάννικα*, 1996, 2006 (ΠΛΜ)
* *Εγκυκλοπαίδεια Πάπυρος Λαρούς*, 1964 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Hakol Over Habibi

Οι **Hakol Over Habibi** (γνωστοί στα Αγγλικά ως **Habibi Group**) ήταν ένα Ισραηλίτικο μουσικό συγκρότημα που εκπροσώπησε τη χώρα του, το Ισραήλ, στον Διαγωνισμό Τραγουδιού της Eurovision 1981 με το τραγούδι "Halayla". Το συγκρότημα αποτελείται από τους: Σλόμιτ Αχαρόν, Κίκι Ρότστειν, Γιουβάλ Ντόρ και Άμι Μέντελμαν. Αρχικά είχαν προσφέρει το τραγούδι "Hallelujah" σαν πιθανή συμμετοχή στη Eurovision του  αλλά άλλαξαν γνώμη. Το τραγούδι ήταν να εκπροσωπήσει το Ισραήλ στη Eurovision του  αλλά το γκρούπ Milk and Honey κέρδισε εκείνη τη χρονιά.

Κατηγορία:Ισραηλινά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 1981
Κατηγορία:Συμμετέχοντες στη Eurovision
Μοράν Μαζόρ

Η **Μοράν Μαζόρ** (Εβραϊκά: מורן מזור, γεννημένη στις 17 Μαΐου 1991) είναι μια Ισραηλινή τραγουδίστρια. Η Mazor ανέβηκε στη φήμη ως η νικήτρια της πρώτης σειράς της ισραηλινής εκπομπής "Eyal Golan Calling You" το 2011.

Το 2013, η Mazor κέρδισε την εθνική επιλογή του Ισραήλ Kdam Eurovision 2013. Αντιπροσώπευσε τη χώρα της στο δεύτερο ημιτελικό του διαγωνισμού τραγουδιού της Eurovision 2013 στο Μάλμε της Σουηδίας με το τραγούδι "Rak bishvilo" (Μόνο γι 'αυτόν). Το τραγούδι απέτυχε να προκριθεί στον τελικό, τερματίζοντας 14ο στον ημιτελικό με 40 βαθμούς. Τον Οκτώβριο του 2013, η Αρχή Ραδιοφωνίας του Ισραήλ κυκλοφόρησε ένα ντοκιμαντέρ για το ταξίδι της Moran μέσω της Eurovision με τίτλο "Ένα κορίτσι με γυαλιά".

## Πρόωρη ζωή
Η Moran γεννήθηκε στο Χολόν από εβραϊκή οικογένεια γεωργιανής καταγωγής. Σε μια συνέντευξη, είπε ότι οι γονείς της μετανάστευσαν στο Ισραήλ από τη Γεωργία στις αρχές της δεκαετίας του 1970.

## Παραπομπές


Κατηγορία:Ισραηλινοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 2013
Κατηγορία:Συμμετέχοντες στη Eurovision
Ισαβέλλα του Λουξεμβούργου

Η **Ισαβέλλα**, γαλλ. Isabelle (1247 - 1298) από τον Οίκο του Λίμπουργκ ήταν κόρη του κόμη του Λουξεμβούργου και με τον γάμο της έγινε κόμισσα της Φλάνδρας & μαρκησία του Ναμύρ.

## Βιογραφία
Ήταν η πρώτη κόρη του Ερρίκου Ε΄ κόμη του Λουξεμβούργου και της Μαργαρίτας των Μονμπελιάρ, κόρης του Ερρίκου Β΄ κόμη του Μπαρ.

Έκανε γάμο με τον Γκυ κόμη της Φλάνδρας, για τον οποίο ήταν ο δεύτερος γάμος.

## Οικογένεια
Παντρεύτηκε τον Γκυ των Νταμπιέρ κόμη της Φλάνδρας & μαρκήσιο του Ναμύρ και είχε τέκνα:
* Βεατρίκη απεβ. 1307, παντρεύτηκε (1287) τον Ούγο Β΄ των Σατιγιόν κόμη του Μπλουά.
* Μαργαρίτα απεβ. 1331, παντρεύτηκε πρώτα τον Αλέξανδρο των Ντάνκελντ πρίγκιπα της Σκωτίας (γιο του Αλεξάνδρου Γ΄ της Σκωτίας) και σε δεύτερο γάμο τον Ρέγκιναλντ Α΄ των Βάσενμπεργκ κόμη του Χέλρε.
* Ισαβέλλα απεβ. 1323, παντρεύτηκε τον Ιωάννη του Φιέν κύριο του Τινγκρί. Γιος της ήταν ο:
** Ροβέρτος 1308-1385, κοντόσταυλος της Γαλλίας.
** Ιωάννα του Φιέν, παντρεύτηκε τον Ιωάννη των Σατιγιόν κόμη του Σαιν-Πολ.
* Φιλίππη απεβ. 1306 στο Παρίσι.
* Ιωάννης Α΄ 1267-1330, μαρκήσιος του Ναμύρ.
* Γκυ απεβ. 1311, κόμης της Ζηλανδίας. Νυμφεύτηκε τη Μαργαρίτα, κόρη του Θεοβάλδου Β΄ δούκα της Λωρραίνης, χωρίς να αποκτήσουν παιδιά.
* Ερρίκος απεβ. 6 Νοεμβρίου 1337, κόμης του Λοντί. Νυμφεύτηκε τη Μαργαρίτα, κόρη του Ντήτριχ Ζ΄ κόμη της Κλέβης.
* Ιωάννα απεβ. 1296, μοναχή στο αββαείο του Φλιν.

## Πρόγονοι




## Παραπομπές


## Πηγές
* Arblaster, Paul (2012). A History of the Low Countries. Palgrave Macmillan.
* Fegley, Randall (2002). The Golden Spurs of Kortrijk: How the Knights of France Fell to the Foot Soldiers of Flanders in 1302. McFarland & Co.
* Pollock, M.A. (2015). Scotland, England and France After the Loss of Normandy, 1204-1296. The Boydell Press.
* Verbruggen, J. F. (2002). DeVries, Kelly (ed.). The Battle of the Golden Spurs (Courtrai, 11 July 1302). Translated by Ferguson, David Richard. Boydell Press.

Κατηγορία:Οίκος του Λουξεμβούργου
Μουσική απεικόνιση

Η **μουσική απεικόνιση** (αγγλικά: musical illustration ή illustrative music) είναι η απεικόνιση ενός αντικειμένου, που μπορεί να είναι ένας πίνακας ζωγραφικής, ένα ποίημα, ή άλλο έργο εικαστικής τέχνης, μέσω μίας μουσικής σύνθεσης. Είναι ένα μουσικό έργο που επικαλείται για πηγή της έμπνευσής του ένα συγκεκριμένο θέμα και η ερμηνεία του διεγείρει τα ανάλογα αισθήματα και εντυπώσεις. Κατά συνέπεια, η ορθότητα της ερμηνείας εξαρτάται από τη γνώση του αντικειμένου που αναπαρίσταται. 

Ένα διάσημο έργο απεικονιστικής μουσικής είναι το *Εικόνες από μία Έκθεση* (1874), που είναι μία σουίτα για πιάνο του συνθέτη Μοντέστ Μούσοργκσκι. Το έργο βασίστηκε σε 6-7 πίνακες από μία έκθεση του Ρώσου αρχιτέκτονα και ζωγράφου Βίκτορ Χάρτμαν, και περιλαμβάνει 10 «μουσικούς πίνακες» και 5 μουσικούς «περιπάτους».

## Δείτε επίσης

* Μουσικολογία

## Παραπομπές

Κατηγορία:Μουσικολογία
Διαδηλώσεις για το κλίμα (Σεπτέμβριος 2019)

μικρογραφία|Διαδηλωτές για το κλίμα στο Σίδνεϊ της Αυστραλίας
Οι **διαδηλώσεις για το κλίμα τον Σεπτέμβριο του 2019** ήταν μια σειρά διαμαρτυριών με αίτημα τη λήψη μέτρων για την εύρεση λύσης για το θέμα της κλιματικής αλλαγής. Οι ημερομηνίες των διαδηλώσεων ήταν μεταξύ 20 και 27 Σεπτεμβρίου 2019 και έλαβαν χώρα σε 4.500 μέρη σε 150 χώρες. Οι διαδηλώσεις ήταν μέρος του κινήματος των μαθητικών κινητοποιήσεων για το κλίμα, εμπνευσμένες από τη Σουηδή ακτιβίστρια Γκρέτα Τούνμπεργκ. Συνολικά, εκτιμάται ότι έλαβαν μέρος στις διαδηλώσεις πάνω από 6.000.000 άνθρωποι, αριθμός που τις καθιστά τις διαδηλώσεις σχετικά με την κλιματική αλλαγή με τη μεγαλύτερη συμμετοχή στην ιστορία. Οι παραπάνω διαδηλώσεις, γνωστές και με την ονομασία Παγκόσμια Εβδομάδα για το Μέλλον (Global Week for Future) συνέπεσαν με τη Διάσκεψη του ΟΗΕ για την κλιματική αλλαγή που πραγματοποιήθηκε στις 23 Σεπτεμβρίου 2019. Οι διαδηλωτές επικεντρώθηκαν σε ζητήματα όπως η αύξηση της στάθμης της θάλασσας και η ρύπανση, καθώς και στην απαίτηση από τις κυβερνήσεις για σημαντική μείωση των εκπομπών άνθρακα.

Οι διαδηλώσεις για το κλίμα του 2019 εντάσσονται σε μια παράδοση διαμαρτυριών για την κλιματική αλλαγή στις οποίες συμπεριλαμβάνονται παγκόσμιες ημέρες διαμαρτυρίας τις ημέρες των Διασκέψεων του ΟΗΕ για το Κλίμα από το 2000 και έπειτα όπως και η καμπάνια "Rise for Climate" τον Σεπτέμβριο του 2018. Η καινοτομία των διαδηλώσεων του 2019 εντοπίζεται στην ευρεία συμμετοχή μαθητών ως οργανωτών, η χρήση της σχολικής απεργίας ως στρατηγικής και η τακτική εβδομαδιαία διαμαρτυρία ως άσκηση πίεσης στις αρχές και στην εξορυκτική βιομηχανία.

Στην Ελλάδα, έλαβαν χώρα διαδηλώσεις σε διάφορες πόλεις της χώρας, κυρίως στην Αθήνα και στη Θεσσαλονίκη και σε μικρότερο βαθμό σε πόλεις της επαρχίας. Η προσέλευση στην Αθήνα έφτασε τα 3.000-5.000 άτομα. Οι διαδηλώσεις υποστηρίχθηκαν από διάφορες οργανώσεις και τον δήμο Αθηναίων. Τέλος την υποστήριξη του προς τους διαδηλωτές εξέφρασε και ο πρωθυπουργός της Ελλάδας Κυριάκος Μητσοτάκης, λέγοντας ότι η προστασία του περιβάλλοντος είναι θέμα που "ενώνει όλους τους Έλληνες". Οι διαδηλώσεις οργανώθηκαν από τοπικές ομάδες του κινήματος Παρασκευές για το μέλλον (πρωτότυπος τίτλος - Fridays for Future) και πρωτοβουλίες πολιτών.

## Παραπομπές


Διαδηλωσεις
Κλιμα